IL- PELLEGRINAGG TAL- FEKRUNA Kienet xi ħaġa li l- baħar beżaq fuq ix- xatt għax ħassu ħażin . Il- fekkruna ittewbet waħda kbira , u < ? xml : namespace prefix = st 1 / > minn ħalqha karkret karba simili ghall dik tal kokka meta tikkoncentra fuq l- kordi vokali l- aktar koroh ta grizmejha . Hareg , bi sforz kbir u miksi bżieq , raġel aħdar magħmul ċkejken , li flok moħħ kellu magna tal- ħjata u flok qalb kellu lewża . Ir- raġel ( li kien jismu Misempleh ) qabad kamera tar- ritratti u nfexx jiġbed immaġni wara immaġni ta' dak kollu li setaw jaraw għajnejh skrupluzi mimlijin riq fekrunesk . Ritratt wara ritratt , iċ- cirkonferenza ta' l- esperimentazzjoni tiegħu żdiedet , hekk kif tbiegħed aktar u aktar mil- lok fejn wellditu din il- ħaġa moqżieża . Tbieghed , tbiegħed , sa ma wasal ħdejn bokka ta' bir mimli brimb kbir daqs il- basal . Brimba minnhom kienet xwejħa , sentinella ta' ħafna saqajn . Kellha xarha twil u mqanfed u kienet qed tehda ddur ddur mad- dawra tal- bokka . Mal wasla ta' Misempleh l- brimba ppuppat il- warrani , ħarġet idejha , irranġat in- nuċċali u talbitu ghall invit . Mar- rivelazzjoni ta' din il- biċċa nformazzjoni , l- brimb kollha waqfu ix- xejn li kienu qiegħed jagħmlu u ħarsu ċass lejh . Mijja disa u tmenin brimba , jħarsu ċass lejh . Tistaw timmaginaw l- iskumdita' li ħass il- ħabib ħadrani tagħna li b' konsegwenza għamel ħaġa li kieku mhux għax kien fadallu biss għaxar minuti hajja , kien jiddispjaċih għalija ghall omru . Misempleh qabad ir- ritratti li kien ġibed meta kien għadu fl- istess għanqbuta mdellka li fiha kien hemm ommu l- fekruna . Qassam wieħed wieħed l- immaġni kolla ta' dak li għajnejh kienu esperjenzaw . Mijja disa u tmenin ritratt . ( Zied wieħed ghall brimba sentinella ) . Malli dawn l- oġġetti prezzjużi ġew f' idejn il- brimb , iggranfaw magħhom b' dahka ndemonjata , ħarġu lsienhom sufi u nfexxew jilgħaqu kull immaġni sakemm tħassret kull stampa u fadal biss karti bojod . Lanqas dawn ma kellhom wisq xorti , għax belawhom u tfewwquhom f' temp ta għaxar sekondi . Misempleh sa issa kien għadu kuntent . Mehlusa mill- ġuħ , il- brimba sentinel warrbet u l- bokka kienet kollha tiegħu . Ha ranjkatura u qabeż ghall isfel . Mill- ewwel xamm riħa fekruneska li donnu gharafa . Dam ftit minuti nieżel , jiżżelleġ mal- bżieq tal- baħar li l- bir kien mimli minnu . Hawn ġew kollox kien inkaljat bl- actu , tant li l- aħdar jixhel ta' Misempleh inħall mal- konfini tal- bir sa ma sar raġel trasparenti . Meta ra x' kien hemm fil- qiegħ , iddissolva ghall kollox . Ommu l- fekruna , kbira , mdellka , kerha , mzellga , kienet qiegheda hemm tistennieh b' ħalqha miftuħ . Din id- darba faqqhet dahka li farrket il- magna tal- ħjata ta moħħu u għamlet żejt mill- lewża ta qalbu . Misempleh waqaf jeżisti .